Styremøte Vestlofoten Kajakklubb

Dato: 20. jan 2020, sted Vestlofoten VGS

Innkalt: Willy Ryan, Johan Alexandersen, Morten Eilertsen, Martine Musæus, Vivian Bruun, Pernille Buschman

Tilstede: Willy, Johan, Martine, Morten. Styret er vedtaksført.

**Saksliste:**

**Videre drift av klubben**

Orienteringsbrev / nyttårsbrev til medlemmer - klubbens tilstand

Oppløsning av klubb pga manglende/ufullstendig styre. Herunder også forvaltning av klubbens eiendeler. Se vedtekter

Samlet diskusjon for disse punktene omkring ulike scenarier ved avvikling:
Tidligere sonderinger til andre padleklubber i Lofoten viser at ingen ønsker/er i stand til sammenslåing med oss. Spesielt Leknes Padleklubb. Både Leknes Padleklubb og Lofoten Kajakklubb har noenlunde samme utfordringer med (ikke tilstrekkelig) engasjert medlemsmasse og etablering av styre. I tråd med ønske fra årsmøtet 2019 om at padleaktiviteten/-tilbudet bør beholdes er en sammenslåing med annen organisasjon fortsatt et mål. Styret tenker at det kan være mulig at padleaktiviteten kan bli en gruppe i et annet idrettslag eller lignende. Det er vanskelig å spå endelig utfall, så vi ser følgende muligheter, eventuelt noe i kombinasjon.

Årsmøtet må ta stilling til følgende muligheter, og avgjøre videre vei, eventuelt oppløsning.

Alternativ 1:
Det opprettes ei gruppe i Leknes skiklubb (LSK). LSK tilbyr en aktivitet som ligner vår i form av friluftsaktivitet / individuell aktivitet. Johan kontakter leder Inge Harald Olsen om de ser det ønskelig å ha padling som undergruppe i skiklubben. Vi anser LSK for å være interessant samarbeidspartner fordi de synes spesielt opptatt av å tilrettelegge for hele befolkningen på øya, blant annet ved deres store innsats for et attraktivt løypenett. Betingelser med hensyn til økonomi/eiendeler/gruppebudsjett osv blir diskutert om slik tilslutning er aktuell.

Alternativ 2:
Klubbens utstyr/midler foræres til BUA som er et landsomfattende initiativ for frivillighet, og BUA er et tilbud der folk kan få låne gratis utstyr for en fritids-/friluftsaktivitet. De ønsker gaver for å kunne tilby mange og gode tilbud. Ønsker BUA vårt utstyr må de være klar over at de påtar seg stort ansvar for brukeres sikkerhet spesielt for kajakk/padling.
BUA - Barn Unge Aktivitet - er et sted folk kan låne utstyr gratis for å gjøre ulike ting. BUA er en ideell organisasjon driftet av frivillige.

Alternativ 3:
Ved/før oppløsning foretar klubben seg ingenting mht klubbens eiendeler. I såfall overtar Nordland Idrettskrets alle eiendeler, og forestår så en fordeling av klubbverdier til passende formål i området. Klubben mister enhver påvirkningsmulighet for midlene. Dette i henhold til gjeldende lov for Norges Idrettsforbund som VLKK er tilsluttet.

Alternativ 4:
Klubbens utstyr legges ut til salg blant klubbens medlemmer, og de frigjorte midler kan så fordeles til formål årsmøtet/klubben ønsker.
Øvrige eiendeler, hovedsakelig bankinnskudd, fordeles til formål bestemt av årsmøtet.

Alternativ 5? 6?

Johan kontakter LSK for å undersøke mulighet for sammenslåing
Morten kontakter Nordland Idrettskrets for å finne ut om muligheter og restriksjoner i forbindelse med arbeidet med oppløsning, jfr idrettsforbundets lover.

**Klubbens engasjement i Vinterpadletreffet, tilstand VPT**Morten orienterte om VPT, og hvordan VPT ser egen organisering fremover. Pr i dag er VPT eid av 5 klubber i regionen og ledes av et styre sammensatt av representanter fra klubbene. VPT arbeider etter bestemte vedtekter. Alle klubber merker tilsvarende utfordringer med å få nok mange engasjerte til organisering og arrangementer, så VPT vurderer å endre sin virkemåte. F.eks å omgjøres til en organisasjon frigjort av klubbene og finner egne personer til styre og andre funksjoner.
Ved videre møter i VPT gis Morten fritt mandat til å la VPT finne egnet organisasjonsform og endre vedtekter iht antatt behov. Det er ingen økonomiske betingelser knyttet til VLKKs deltakelse i VPT.

**Søknad om kursstøtte**Morten Eilertsen har levert en søknad om støtte i forbindelse med deltakelse på veilederkurs hav i 2019. Han erklærte seg inhabil i saken og forlot møterommet. Johan A fungerte som møteleder.

 Styret vurderte saken og gjorde følgende vedtak:

«Støtte til dekning av utgifter for kurs innvilges i sin helhet etter søknad, totalt kr 27000,-. Begrunnes i styrets tidligere vedtak om kursstøtte i forhold til kompetanseheving i klubb og region»

Leder utbetaler støtten, og søknad, bilag og dette vedtaket vedlegges regnskapet.

Eventuelt
Neste møte fastsatt til 27. januar. Saksliste: Forberede årsmøte 2020.

Morten, referent